# Euroopa Liidu C 29/2016

| | ISSN 1977-0898 |
| --- | --- |
| Euroopa Liidu
  Teataja | C 29 |
| | |
| Eestikeelne väljaanne | Teave ja teatised | 59. köide26. jaanuar 2016 |

ISSN 1977-0898

Euroopa Liidu

Teataja

C 29

Eestikeelne väljaanne

Teave ja teatised

59. köide26. jaanuar 2016

---

| Teatis nr | Sisukord | Lehekülg |
| --- | --- | --- |
| | IV   Teave |
| | TEAVE EUROOPA LIIDU INSTITUTSIOONIDELT, ORGANITELT JA ASUTUSTELT |
| | Euroopa Parlament |
| 2016/C 029/01 | LIV COSAC – seisukohad – Luxembourg, 30. november–1. detsember 2015 | 1 |

Teatis nr

Sisukord

Lehekülg

IV   Teave

TEAVE EUROOPA LIIDU INSTITUTSIOONIDELT, ORGANITELT JA ASUTUSTELT

Euroopa Parlament

2016/C 029/01

LIV COSAC – seisukohad – Luxembourg, 30. november–1. detsember 2015

1

---

| ET | |
| --- | --- |

ET

---

IV Teave

TEAVE EUROOPA LIIDU INSTITUTSIOONIDELT, ORGANITELT JA ASUTUSTELT

Euroopa Parlament

| 26.1.2016 | ET | Euroopa Liidu Teataja | C 29/1 |
| --- | --- | --- | --- |

26.1.2016

ET

Euroopa Liidu Teataja

C 29/1

---

LIV COSAC – SEISUKOHAD

Luxembourg, 30. november–1. detsember 2015

(2016/C 29/01)

COSAC mõistab karmilt hukka 13. novembril 2015. aastal Pariisis korraldatud barbaarsed terrorirünnakud ning leinab ohvreid koos nende lähedaste ja Prantsusmaa rahvaga. COSAC kutsub Euroopat üles ühtsusele terrorismivastases võitluses.

COSAC tuletab riikide parlamentidele meelde, et nende suurendatud roll ELi tasandi otsustusprotsessis peaks hõlmama ka ELi asutuste toetamist kiires terrorismivastases tegutsemises.

1.   Euroopa rände tegevuskava

| 1.1. | COSAC kordab, et oluline on leida kiire lahendus pagulaskriisiga seotud traagilisele humanitaarolukorrale, mis põhineks solidaarsusel ja vastutuse õiglasel jagamisel, nagu on sätestatud Euroopa Liidu toimimise lepingu artiklis 80, ning pakkuda partnerriikidele abi rände algpõhjustega tegelemiseks. COSAC väljendab heameelt kõige rohkem mõjutatud liikmesriikide, Frontexi, Euroopa Varjupaigaküsimuste Tugiameti (EASO) ja Europoli rahastamise suurendamise üle. |
| --- | --- |

1.1.

COSAC kordab, et oluline on leida kiire lahendus pagulaskriisiga seotud traagilisele humanitaarolukorrale, mis põhineks solidaarsusel ja vastutuse õiglasel jagamisel, nagu on sätestatud Euroopa Liidu toimimise lepingu artiklis 80, ning pakkuda partnerriikidele abi rände algpõhjustega tegelemiseks. COSAC väljendab heameelt kõige rohkem mõjutatud liikmesriikide, Frontexi, Euroopa Varjupaigaküsimuste Tugiameti (EASO) ja Europoli rahastamise suurendamise üle.

| 1.2. | COSAC on seisukohal, et tõhusa, humanitaarse ja turvalise Euroopa rändepoliitika vastuvõtmisest on saanud üks Euroopa Liidu kõige kiireloomulisematest eesmärkidest, ning toetab liikmesriikide jätkuvat tööd Euroopa Komisjoni koostatud Euroopa tegevuskava rakendamiseks. |
| --- | --- |

1.2.

COSAC on seisukohal, et tõhusa, humanitaarse ja turvalise Euroopa rändepoliitika vastuvõtmisest on saanud üks Euroopa Liidu kõige kiireloomulisematest eesmärkidest, ning toetab liikmesriikide jätkuvat tööd Euroopa Komisjoni koostatud Euroopa tegevuskava rakendamiseks.

| 1.3. | COSAC rõhutab, et Euroopa Liidus, mis on avatud piiridega ja vaba liikumise ala, peab liikmesriikidel olema ühine lähenemisviis, et tagada kõrged pagulaste kaitse standardid, luues uuendatud Euroopa ühise varjupaigasüsteemi ja tõhusama ELi tagasisaatmispoliitika, kasutades muu hulgas täiel määral ära ühist tagasisaatmise käsiraamatut ja ELi tagasisaatmisalast tegevuskava. |
| --- | --- |

1.3.

COSAC rõhutab, et Euroopa Liidus, mis on avatud piiridega ja vaba liikumise ala, peab liikmesriikidel olema ühine lähenemisviis, et tagada kõrged pagulaste kaitse standardid, luues uuendatud Euroopa ühise varjupaigasüsteemi ja tõhusama ELi tagasisaatmispoliitika, kasutades muu hulgas täiel määral ära ühist tagasisaatmise käsiraamatut ja ELi tagasisaatmisalast tegevuskava.

| 1.4. | COSAC tunnistab vajadust väljendada solidaarsust enneolematu pagulaste ja migrantide vooga silmitsi seisvate liikmesriikidega ja väljendab seoses sellega heameelt Euroopa Komisjoni ja liikmesriikide võetud operatiivmeetmete üle, mis võimaldavad esimesi varjupaigataotlejate ümberpaigutamisi ja migrantide ümberasustamisi kolmandatest riikidest ELi liikmesriikidesse. Lisaks tuletab COSAC meelde vajadust koostöö järele Euroopa majanduspiirkonna ja Šveitsiga, et tagada ressursside, kogemuse ja võimaluste tõhusam kasutamine; COSAC palub liikmesriikidel suurendada jõupingutusi ja täita kiiremini oma siduvast osalusmäärast tulenevaid kohustusi. |
| --- | --- |

1.4.

COSAC tunnistab vajadust väljendada solidaarsust enneolematu pagulaste ja migrantide vooga silmitsi seisvate liikmesriikidega ja väljendab seoses sellega heameelt Euroopa Komisjoni ja liikmesriikide võetud operatiivmeetmete üle, mis võimaldavad esimesi varjupaigataotlejate ümberpaigutamisi ja migrantide ümberasustamisi kolmandatest riikidest ELi liikmesriikidesse. Lisaks tuletab COSAC meelde vajadust koostöö järele Euroopa majanduspiirkonna ja Šveitsiga, et tagada ressursside, kogemuse ja võimaluste tõhusam kasutamine; COSAC palub liikmesriikidel suurendada jõupingutusi ja täita kiiremini oma siduvast osalusmäärast tulenevaid kohustusi.

| 1.5. | COSAC märgib, et enamik parlamentidest väljendab heameelt Euroopa Komisjoni ettepaneku üle alalise pagulaste ümberpaigutamise mehhanismi kohta; ühtlasi ootab ta komisjonilt ettepanekut alalise ümberasustamiskava ja Dublini määruse muutmise kohta. Samas märgib COSAC mitme parlamendi reservatsioone Euroopa Komisjoni väljapakutud meetmete suhtes. |
| --- | --- |

1.5.

COSAC märgib, et enamik parlamentidest väljendab heameelt Euroopa Komisjoni ettepaneku üle alalise pagulaste ümberpaigutamise mehhanismi kohta; ühtlasi ootab ta komisjonilt ettepanekut alalise ümberasustamiskava ja Dublini määruse muutmise kohta. Samas märgib COSAC mitme parlamendi reservatsioone Euroopa Komisjoni väljapakutud meetmete suhtes.

| 1.6. | COSAC palub Euroopa Liidu pädevatel asutustel (Frontex, EASO ja FRA) teha koostööd, et esitada aruanne Dublini määruse praeguse toimimise kohta ja hinnata alternatiivsete muudatusettepanekute võimalikku mõju. |
| --- | --- |

1.6.

COSAC palub Euroopa Liidu pädevatel asutustel (Frontex, EASO ja FRA) teha koostööd, et esitada aruanne Dublini määruse praeguse toimimise kohta ja hinnata alternatiivsete muudatusettepanekute võimalikku mõju.

| 1.7. | COSAC on mures suurenenud ebaseadusliku rände ning inimeste ebaseadusliku üle piiri toimetamise ja inimkaubanduse pärast Euroopa Liidus ning selliste migrantide märkimisväärse arvu pärast, kes sisenevad ELi Vahemere kesk- ja idaosa ning Balkani riikide kaudu, ja näeb selget vajadust tugevdada võitlust ebaseadusliku rände, inimeste ebaseadusliku üle piiri toimetamise ja inimkaubanduse vastu ning keskenduda rändeprobleemide algpõhjustega tegelemisele päritoluriikides ja parandada koostööd päritolu- ja transiidiriikidega. Seoses sellega toetab COSAC kindlalt kokkulepet ELi-Türgi ühise tegevuskava kohta ELi suunduvate rändevoogudega tegelemiseks. COSAC rõhutab Jordaania ja Liibanoni toetamise olulisust. |
| --- | --- |

1.7.

COSAC on mures suurenenud ebaseadusliku rände ning inimeste ebaseadusliku üle piiri toimetamise ja inimkaubanduse pärast Euroopa Liidus ning selliste migrantide märkimisväärse arvu pärast, kes sisenevad ELi Vahemere kesk- ja idaosa ning Balkani riikide kaudu, ja näeb selget vajadust tugevdada võitlust ebaseadusliku rände, inimeste ebaseadusliku üle piiri toimetamise ja inimkaubanduse vastu ning keskenduda rändeprobleemide algpõhjustega tegelemisele päritoluriikides ja parandada koostööd päritolu- ja transiidiriikidega. Seoses sellega toetab COSAC kindlalt kokkulepet ELi-Türgi ühise tegevuskava kohta ELi suunduvate rändevoogudega tegelemiseks. COSAC rõhutab Jordaania ja Liibanoni toetamise olulisust.

| 1.8. | COSAC soovitab aega viitmata koguda andmeid rändevoogudega liikuvate alaealiste kohta ja neid eraldi analüüsida, eeskätt ilma saatjata liikuvate alaealiste puhul; soovitatav on esitada sellel teemal teatis ja võtta vastu kiireloomuliste meetmete kava, võimaluse korral koostöös ÜRO Lastefondi (UNICEF) ja ÜRO pagulaste ülemvolinikuga. |
| --- | --- |

1.8.

COSAC soovitab aega viitmata koguda andmeid rändevoogudega liikuvate alaealiste kohta ja neid eraldi analüüsida, eeskätt ilma saatjata liikuvate alaealiste puhul; soovitatav on esitada sellel teemal teatis ja võtta vastu kiireloomuliste meetmete kava, võimaluse korral koostöös ÜRO Lastefondi (UNICEF) ja ÜRO pagulaste ülemvolinikuga.

| 1.9. | COSAC väljendab heameelt 17 punktist koosneva tegevuskava üle, milles lepiti kokku 25. oktoobril 2015. aastal Vahemere idaosa ja Lääne-Balkani rändeteed käsitleval kohtumisel, et parandada Lääne-Balkani rändeteele jäävate riikide vahelist koostööd pagulaskriisi lahendamiseks nimetatud piirkonnas. |
| --- | --- |

1.9.

COSAC väljendab heameelt 17 punktist koosneva tegevuskava üle, milles lepiti kokku 25. oktoobril 2015. aastal Vahemere idaosa ja Lääne-Balkani rändeteed käsitleval kohtumisel, et parandada Lääne-Balkani rändeteele jäävate riikide vahelist koostööd pagulaskriisi lahendamiseks nimetatud piirkonnas.

| 1.10. | COSAC toetab 11.–12. novembril 2015. aastal Vallettas toimunud ELi-Aafrika tippkohtumisel vastu võetud tegevuskava, mis on tõsine samm koostöö tugevdamiseks rände valdkonnas ning reageerimiseks aktuaalsetele väljakutsetele ja võimalustele. |
| --- | --- |

1.10.

COSAC toetab 11.–12. novembril 2015. aastal Vallettas toimunud ELi-Aafrika tippkohtumisel vastu võetud tegevuskava, mis on tõsine samm koostöö tugevdamiseks rände valdkonnas ning reageerimiseks aktuaalsetele väljakutsetele ja võimalustele.

| 1.11. | COSAC võtab teadmiseks rände- ja arenguküsimuste omavahelise seotuse ning väljendab heameelt ELi otsuse üle tugevdada koostööd kolmandate riikidega, et tegeleda ühiste väljakutsetega. |
| --- | --- |

1.11.

COSAC võtab teadmiseks rände- ja arenguküsimuste omavahelise seotuse ning väljendab heameelt ELi otsuse üle tugevdada koostööd kolmandate riikidega, et tegeleda ühiste väljakutsetega.

| 1.12. | COSAC rõhutab vajadust avada seaduslikud rändeteed, et vähendada selliste inimeste arvu, kes ELi ebaseaduslikult siseneda üritades riskivad oma eluga, ja vastata suurenevale nõudlusele oskuste ja talentide järele ELis. COSAC ootab Euroopa Komisjoni ettepanekut ELi sinise kaardi läbivaatamiseks 2016. aasta märtsis. |
| --- | --- |

1.12.

COSAC rõhutab vajadust avada seaduslikud rändeteed, et vähendada selliste inimeste arvu, kes ELi ebaseaduslikult siseneda üritades riskivad oma eluga, ja vastata suurenevale nõudlusele oskuste ja talentide järele ELis. COSAC ootab Euroopa Komisjoni ettepanekut ELi sinise kaardi läbivaatamiseks 2016. aasta märtsis.

| 1.13. | COSAC on seisukohal, et ELil on vaja oma välispiire, nii lõuna- kui ka idapiiri, paremini kaitsta ja hallata, tugevdades kontrolle, sealhulgas täiendavate ressursside suunamise kaudu Frontexile, EASO-le ja Europolile ning liikmesriikide panustatud personali ja varustuse abil; COSAC rõhutab, et inimeste vaba liikumine Schengeni alal on üks Euroopa integratsiooni suurimatest saavutustest ja et piirijulgeolek ei tohi mõjutada Schengeni õigustiku kohaldamist, mistõttu saab piirikontrollide taaskehtestamine olla vaid lühiajaline meede. |
| --- | --- |

1.13.

COSAC on seisukohal, et ELil on vaja oma välispiire, nii lõuna- kui ka idapiiri, paremini kaitsta ja hallata, tugevdades kontrolle, sealhulgas täiendavate ressursside suunamise kaudu Frontexile, EASO-le ja Europolile ning liikmesriikide panustatud personali ja varustuse abil; COSAC rõhutab, et inimeste vaba liikumine Schengeni alal on üks Euroopa integratsiooni suurimatest saavutustest ja et piirijulgeolek ei tohi mõjutada Schengeni õigustiku kohaldamist, mistõttu saab piirikontrollide taaskehtestamine olla vaid lühiajaline meede.

| 1.14. | COSAC ootab huviga Euroopa Komisjoni muudetud ettepanekut e-piiride kohta 2016. aasta alguses. |
| --- | --- |

1.14.

COSAC ootab huviga Euroopa Komisjoni muudetud ettepanekut e-piiride kohta 2016. aasta alguses.

| 1.15. | COSAC rõhutab, et EL peab jätkama tihedat koostööd oluliste rahvusvaheliste organisatsioonidega, nt ÜRO Pagulaste Ülemvoliniku Ameti, ÜRO Arenguprogrammi ja Rahvusvahelise Migratsiooniorganisatsiooniga ning Rahvusvahelise Punase Risti ja Punase Poolkuu Liikumisega, et aidata lahendada pagulaskriisi ülemaailmsel tasandil. |
| --- | --- |

1.15.

COSAC rõhutab, et EL peab jätkama tihedat koostööd oluliste rahvusvaheliste organisatsioonidega, nt ÜRO Pagulaste Ülemvoliniku Ameti, ÜRO Arenguprogrammi ja Rahvusvahelise Migratsiooniorganisatsiooniga ning Rahvusvahelise Punase Risti ja Punase Poolkuu Liikumisega, et aidata lahendada pagulaskriisi ülemaailmsel tasandil.

2.   Euroopa digitaalse ühtse turu strateegia

| 2.1. | COSAC on seisukohal, et EL peaks etendama kesksemat rolli ülemaailmses digirevolutsioonis, et paremini ära kasutada selle märkimisväärset potentsiaali majanduskasvu jaoks Euroopas, ning taunib integratsiooni puudumist selles valdkonnas, mis takistab ELi tarbijate ligipääsu konkurentsivõimeliste hindadega pakutavatele kaupadele ja teenustele internetis ning takistab digitaalsete piiriüleste võrkude ja teenuste arengut. |
| --- | --- |

2.1.

COSAC on seisukohal, et EL peaks etendama kesksemat rolli ülemaailmses digirevolutsioonis, et paremini ära kasutada selle märkimisväärset potentsiaali majanduskasvu jaoks Euroopas, ning taunib integratsiooni puudumist selles valdkonnas, mis takistab ELi tarbijate ligipääsu konkurentsivõimeliste hindadega pakutavatele kaupadele ja teenustele internetis ning takistab digitaalsete piiriüleste võrkude ja teenuste arengut.

| 2.2. | COSAC väljendab heameelt Euroopa Komisjoni teatise üle Euroopa digitaalse ühtse turu strateegia kohta, mis kujutab endast järelmeedet Euroopa Komisjoni presidendi võetud kohustustele seoses ühendatud digitaalse ühtse turuga, ja ootab Euroopa Komisjoni ettepanekuid digitaalse ühtse turu rakendamise kohta, eelkõige piiriüleste lepingute normide, asukohapõhiste piirangute, piiriülese e-kaubanduse käibemaksu ja autoriõiguse korralduse muutmise kohta. |
| --- | --- |

2.2.

COSAC väljendab heameelt Euroopa Komisjoni teatise üle Euroopa digitaalse ühtse turu strateegia kohta, mis kujutab endast järelmeedet Euroopa Komisjoni presidendi võetud kohustustele seoses ühendatud digitaalse ühtse turuga, ja ootab Euroopa Komisjoni ettepanekuid digitaalse ühtse turu rakendamise kohta, eelkõige piiriüleste lepingute normide, asukohapõhiste piirangute, piiriülese e-kaubanduse käibemaksu ja autoriõiguse korralduse muutmise kohta.

| 2.3. | COSAC väljendab heameelt kokkuleppe kohta seoses Euroopa elektroonilise side ühtse turu reguleerimisega, mis kujutab endast märkimisväärset sammu digitaalse ühtse turu rakendamise suunas, võimaldades 2017. aasta keskpaigaks rändlusteenuse tasude kaotamist ja kaitstes avatud internetti. |
| --- | --- |

2.3.

COSAC väljendab heameelt kokkuleppe kohta seoses Euroopa elektroonilise side ühtse turu reguleerimisega, mis kujutab endast märkimisväärset sammu digitaalse ühtse turu rakendamise suunas, võimaldades 2017. aasta keskpaigaks rändlusteenuse tasude kaotamist ja kaitstes avatud internetti.

| 2.4. | COSAC ootab võrgu- ja infoturbe direktiivi kiiret vastuvõtmist, mille eesmärk on tagada kõikjal ELis maksimaalne usalduse ja turvalisuse tase. |
| --- | --- |

2.4.

COSAC ootab võrgu- ja infoturbe direktiivi kiiret vastuvõtmist, mille eesmärk on tagada kõikjal ELis maksimaalne usalduse ja turvalisuse tase.

| 2.5. | Lisaks digitaalse ühtse turu tehnilistele ja majanduslikele aspektidele palub COSAC Euroopa Komisjonil sõnastada koostatavas Euroopa uute oskuste tegevuskavas soovitused digitaaloskuste parandamiseks, et digirevolutsioon soodustaks rohkem tööhõivet, ja rõhutab selles kontekstis Euroopa Sotsiaalfondi ja digitaalvaldkonna töökohtade edendamise suure koalitsiooni tähtsust, eelkõige seoses töötajate koolitamisega. |
| --- | --- |

2.5.

Lisaks digitaalse ühtse turu tehnilistele ja majanduslikele aspektidele palub COSAC Euroopa Komisjonil sõnastada koostatavas Euroopa uute oskuste tegevuskavas soovitused digitaaloskuste parandamiseks, et digirevolutsioon soodustaks rohkem tööhõivet, ja rõhutab selles kontekstis Euroopa Sotsiaalfondi ja digitaalvaldkonna töökohtade edendamise suure koalitsiooni tähtsust, eelkõige seoses töötajate koolitamisega.

| 2.6. | COSAC märgib vajadust kohandada ELi maksusüsteeme digitaalmajandusega seotud väljakutsetele. Eelseisva Euroopa Komisjoni nn käibemaksu tegevuskavaga üritatakse muu hulgas parandada Euroopa Liidu vastupanuvõimet käibemaksupettusele e-kaubanduses. |
| --- | --- |

2.6.

COSAC märgib vajadust kohandada ELi maksusüsteeme digitaalmajandusega seotud väljakutsetele. Eelseisva Euroopa Komisjoni nn käibemaksu tegevuskavaga üritatakse muu hulgas parandada Euroopa Liidu vastupanuvõimet käibemaksupettusele e-kaubanduses.

| 2.7. | COSAC rõhutab, et digitaalarengus tuleb järgida isikuandmete kaitse eeskirju. |
| --- | --- |

2.7.

COSAC rõhutab, et digitaalarengus tuleb järgida isikuandmete kaitse eeskirju.

3.   Euroopa Liidu laienemispoliitika

| 3.1. | COSAC toonitab, et ELi laienemisprotsess on saavutanud ajaloolist edu ning et selle eesmärk on ühendada kogu Euroopa ja tagada õigusriigi põhimõtte järgimine, vabadus, stabiilsus, julgeolek, jõukus ja põhiõiguste austamine. |
| --- | --- |

3.1.

COSAC toonitab, et ELi laienemisprotsess on saavutanud ajaloolist edu ning et selle eesmärk on ühendada kogu Euroopa ja tagada õigusriigi põhimõtte järgimine, vabadus, stabiilsus, julgeolek, jõukus ja põhiõiguste austamine.

| 3.2. | COSAC võtab teadmiseks Euroopa Komisjoni presidendi poliitilised suunised, millega välistatakse täiendav laienemine praeguse Euroopa Komisjoni mandaadi ajal, ning toetab Euroopa Komisjoni püüdlusi jätkata ELiga ühinemise läbirääkimisi ja aidata ühinemiseks valmistuvaid riike reformide rakendamisel; väljendab heameelt Euroopa Komisjoni 2015. aasta laienemispaketi üle. |
| --- | --- |

3.2.

COSAC võtab teadmiseks Euroopa Komisjoni presidendi poliitilised suunised, millega välistatakse täiendav laienemine praeguse Euroopa Komisjoni mandaadi ajal, ning toetab Euroopa Komisjoni püüdlusi jätkata ELiga ühinemise läbirääkimisi ja aidata ühinemiseks valmistuvaid riike reformide rakendamisel; väljendab heameelt Euroopa Komisjoni 2015. aasta laienemispaketi üle.

| 3.3. | COSAC tuletab meelde Euroopa Liidu laienemise edu ja rõhutab, et oluline on toetada selliste riikide Euroopa integratsiooniprotsessi, kes on seda protsessi juba alustanud, võttes arvesse, et see protsess on juba märkimisväärselt panustanud nende riikide demokratiseerumisse, institutsioonide kaasajastamisesse ja suuremahulistesse majandusreformidesse. |
| --- | --- |

3.3.

COSAC tuletab meelde Euroopa Liidu laienemise edu ja rõhutab, et oluline on toetada selliste riikide Euroopa integratsiooniprotsessi, kes on seda protsessi juba alustanud, võttes arvesse, et see protsess on juba märkimisväärselt panustanud nende riikide demokratiseerumisse, institutsioonide kaasajastamisesse ja suuremahulistesse majandusreformidesse.

| 3.4. | COSAC rõhutab, et olemasolev tingimuslikkus on ühinemisläbirääkimiste absoluutne nõue ja et Euroopa Komisjon peaks põhjalikult hindama kandidaatriikide vastavust Kopenhaageni kriteeriumitele, eeskätt seoses õigusriigi põhimõtte, põhiõiguste ja avaliku halduse reformiga. |
| --- | --- |

3.4.

COSAC rõhutab, et olemasolev tingimuslikkus on ühinemisläbirääkimiste absoluutne nõue ja et Euroopa Komisjon peaks põhjalikult hindama kandidaatriikide vastavust Kopenhaageni kriteeriumitele, eeskätt seoses õigusriigi põhimõtte, põhiõiguste ja avaliku halduse reformiga.

| 3.5. | COSAC tuletab meelde Lääne-Balkani riikide väljavaateid saada ELi liikmeks ja väljendab heameelt ühinemisläbirääkimistes ning stabiliseerimis- ja assotsieerimisprotsessis tehtud edusammude üle. COSAC rõhutab, et põhimõte hinnata riike sisuliselt nende ühinemisläbirääkimistes saavutatud edusammude põhjal peaks jääma eduka laienemisprotsessi jaoks keskseks lähtepunktiks; ja rõhutab vajadust jätkata viivitamatult Euroopa integratsiooniprotsessi nende riikide jaoks, kes on tõestanud oma valmisolekut ning on seadnud suunatuse Euroopale oma poliitika eesmärgiks. |
| --- | --- |

3.5.

COSAC tuletab meelde Lääne-Balkani riikide väljavaateid saada ELi liikmeks ja väljendab heameelt ühinemisläbirääkimistes ning stabiliseerimis- ja assotsieerimisprotsessis tehtud edusammude üle. COSAC rõhutab, et põhimõte hinnata riike sisuliselt nende ühinemisläbirääkimistes saavutatud edusammude põhjal peaks jääma eduka laienemisprotsessi jaoks keskseks lähtepunktiks; ja rõhutab vajadust jätkata viivitamatult Euroopa integratsiooniprotsessi nende riikide jaoks, kes on tõestanud oma valmisolekut ning on seadnud suunatuse Euroopale oma poliitika eesmärgiks.

| 3.6. | Kuigi COSAC väljendab heameelt ühinemisläbirääkimiste jätkamise üle Türgiga, tuletab ta meelde, et vastavalt Euroopa Liidu lepingu artiklile 49 võib liidu liikmeks astumise avalduse esitada iga Euroopa riik, kes austab artiklis 2 osutatud väärtusi ning võtab endale kohustuse neid edendada. Seoses sellega rõhutab COSAC, et Türgi peab täitma kõik oma ühinemisprotsessist tulenevad kohustused, sealhulgas kohustuse tagada assotsieerimislepingu lisaprotokolli täielik ja mittediskrimineeriv rakendamine ning normaliseerida suhted kõigi ELi liikmesriikidega, ning võtab teadmiseks Euroopa Ülemkogu 15. oktoobri 2015. aasta kohtumise järeldused. |
| --- | --- |

3.6.

Kuigi COSAC väljendab heameelt ühinemisläbirääkimiste jätkamise üle Türgiga, tuletab ta meelde, et vastavalt Euroopa Liidu lepingu artiklile 49 võib liidu liikmeks astumise avalduse esitada iga Euroopa riik, kes austab artiklis 2 osutatud väärtusi ning võtab endale kohustuse neid edendada. Seoses sellega rõhutab COSAC, et Türgi peab täitma kõik oma ühinemisprotsessist tulenevad kohustused, sealhulgas kohustuse tagada assotsieerimislepingu lisaprotokolli täielik ja mittediskrimineeriv rakendamine ning normaliseerida suhted kõigi ELi liikmesriikidega, ning võtab teadmiseks Euroopa Ülemkogu 15. oktoobri 2015. aasta kohtumise järeldused.

| 3.7. | Tuletades meelde 2014. aasta detsembris Roomas ja 2015. aasta juunis Riias vastu võetud seisukohti, kordab COSAC taas oma tugevat toetust Euroopa naabruspoliitika idamõõtmele ja Vahemere mõõtmele. |
| --- | --- |

3.7.

Tuletades meelde 2014. aasta detsembris Roomas ja 2015. aasta juunis Riias vastu võetud seisukohti, kordab COSAC taas oma tugevat toetust Euroopa naabruspoliitika idamõõtmele ja Vahemere mõõtmele.

4.   Nn kollase kaardi menetluse parandamine

| 4.1. | COSAC kordab, et nn kollase kaardi menetlust tuleb parandada aluslepinguid muutmata. |
| --- | --- |

4.1.

COSAC kordab, et nn kollase kaardi menetlust tuleb parandada aluslepinguid muutmata.

| 4.2. | COSAC teatab Euroopa Komisjonile, et valdav enamus parlamentidest, kelle seisukohad on esitatud 24. poolaastaaruandes, on seisukohal, et paus detsembri keskpaigast kuni uue aastani tuleks aluslepingutega ettenähtud subsidiaarsuskontrolli 8-nädalasest tähtajast välja arvata, ning et enamus on lisaks seisukohal, et välistada tuleks ka ELi asutuste töö vaheajad. Euroopa Komisjon peaks nimetatud vaheaegadest igal aastal teada andma. |
| --- | --- |

4.2.

COSAC teatab Euroopa Komisjonile, et valdav enamus parlamentidest, kelle seisukohad on esitatud 24. poolaastaaruandes, on seisukohal, et paus detsembri keskpaigast kuni uue aastani tuleks aluslepingutega ettenähtud subsidiaarsuskontrolli 8-nädalasest tähtajast välja arvata, ning et enamus on lisaks seisukohal, et välistada tuleks ka ELi asutuste töö vaheajad. Euroopa Komisjon peaks nimetatud vaheaegadest igal aastal teada andma.

| 4.3. | COSAC palub Euroopa Komisjonil kaaluda nimetatud ajavahemike väljaarvamist 8-nädalasest tähtajast ja palub Hollandi eesistumise aegsel kolmikul esitada selles küsimuses COSACile järelmeetmed. |
| --- | --- |

4.3.

COSAC palub Euroopa Komisjonil kaaluda nimetatud ajavahemike väljaarvamist 8-nädalasest tähtajast ja palub Hollandi eesistumise aegsel kolmikul esitada selles küsimuses COSACile järelmeetmed.

| 4.4. | Lisaks kordab COSAC Euroopa Komisjonile oma palvet suurendada jõupingutusi, et tagada põhjendatud arvamustele aegsamad ja kvaliteetsemad vastused. |
| --- | --- |

4.4.

Lisaks kordab COSAC Euroopa Komisjonile oma palvet suurendada jõupingutusi, et tagada põhjendatud arvamustele aegsamad ja kvaliteetsemad vastused.

5.   Nn roheliste kaartide loomine (tõhustatud poliitiline dialoog)

| 5.1. | COSAC märgib suurt toetust nn rohelise kaardi funktsioonile kui mittesiduvale tõhustatud ja koordineeritud poliitilise dialoogi vormile ning kodade, kelle seisukohti on esitatud 24. poolaastaaruandes, selget tahet jätkata paindlikult tegevust seoses menetlusküsimustega poliitilise dialoogi raamistikus, piiramata komisjoni õigust seadusandlikuks algatuseks ja järgides täielikult praeguste aluslepingute sätteid ning institutsioonidevahelist võimutasakaalu. |
| --- | --- |

5.1.

COSAC märgib suurt toetust nn rohelise kaardi funktsioonile kui mittesiduvale tõhustatud ja koordineeritud poliitilise dialoogi vormile ning kodade, kelle seisukohti on esitatud 24. poolaastaaruandes, selget tahet jätkata paindlikult tegevust seoses menetlusküsimustega poliitilise dialoogi raamistikus, piiramata komisjoni õigust seadusandlikuks algatuseks ja järgides täielikult praeguste aluslepingute sätteid ning institutsioonidevahelist võimutasakaalu.

| 5.2. | COSAC märgib toetust sellisele rohelisele kaardile, mis võimaldaks teha ettepaneku uue ELi õigusakti vastuvõtmise ning olemasolevate õigusaktide muutmise ja kehtetuks tunnistamise kohta. |
| --- | --- |

5.2.

COSAC märgib toetust sellisele rohelisele kaardile, mis võimaldaks teha ettepaneku uue ELi õigusakti vastuvõtmise ning olemasolevate õigusaktide muutmise ja kehtetuks tunnistamise kohta.

| 5.3. | COSAC toetab ideed kehtestada nn rohelise kaardi kasutamiseks miinimumlävi, tähtaeg ja ajavahemik. Miinimumlävi peaks olema alati sama ning juhul, kui seda ei ületata, võib teksti saata Euroopa Komisjonile osalevate parlamentide või kodade ühistekstina, ilma et seda käsitataks nn rohelise kaardina. |
| --- | --- |

5.3.

COSAC toetab ideed kehtestada nn rohelise kaardi kasutamiseks miinimumlävi, tähtaeg ja ajavahemik. Miinimumlävi peaks olema alati sama ning juhul, kui seda ei ületata, võib teksti saata Euroopa Komisjonile osalevate parlamentide või kodade ühistekstina, ilma et seda käsitataks nn rohelise kaardina.

| 5.4. | COSAC ergutab riiklikke parlamente nn rohelise kaardi vallas võimaluse korral alati tihedat koostööd tegema, et algatus ületaks ühe parlamendi või koja peetava tavalise poliitilise dialoogi piirid ja saavutaks tänu koordineeritud tegevusele ja koostööle Euroopa Liidu tasandil poliitilise jõu. |
| --- | --- |

5.4.

COSAC ergutab riiklikke parlamente nn rohelise kaardi vallas võimaluse korral alati tihedat koostööd tegema, et algatus ületaks ühe parlamendi või koja peetava tavalise poliitilise dialoogi piirid ja saavutaks tänu koordineeritud tegevusele ja koostööle Euroopa Liidu tasandil poliitilise jõu.

| 5.5. | COSAC tunnustab võimalust teha algsesse teksti pärast algatava parlamendi või koja kehtestatud tähtaja möödumist muudatusi ning toetab mõtet lubada mis tahes etapis nn rohelise kaardiga tagantjärele liituda või sellest välja astuda. |
| --- | --- |

5.5.

COSAC tunnustab võimalust teha algsesse teksti pärast algatava parlamendi või koja kehtestatud tähtaja möödumist muudatusi ning toetab mõtet lubada mis tahes etapis nn rohelise kaardiga tagantjärele liituda või sellest välja astuda.

| 5.6. | COSAC rõhutab, et huvitatud parlamentide või kodade konsulteerimise viis tuleks jätta algatava parlamendi või koja otsustada. |
| --- | --- |

5.6.

COSAC rõhutab, et huvitatud parlamentide või kodade konsulteerimise viis tuleks jätta algatava parlamendi või koja otsustada.

| 5.7. | COSAC palub Hollandi eesistumise aegsel kolmikul esitada selles küsimuses COSACile järelmeetmed. |
| --- | --- |

5.7.

COSAC palub Hollandi eesistumise aegsel kolmikul esitada selles küsimuses COSACile järelmeetmed.

---